**Vides konsultatīvās padomes sanāksme (VKP)**

**2025. gada 14.maijs**

**plkst. 15:00**

1. **Aktualitātes un plānošanas dokumenti mežu politikas jomā** *(Zemkopības ministrijas Meža departamenta direktora vietnieks Normunds Strūve)*:

* Mežu un saistīto nozaru pamatnostādnes, to gatavības stadija, apspriešanas rezultāti un provizoriskie tālākās virzības termiņi;
* Zemkopības ministrijas ieceres birokrātijas mazināšanai mežu pārvaldībā un apsaimniekošanā;
* ES nākamajā plānošanas perioda Latvijas kopējās lauksaimniecības politikas stratēģiskā plāna 2028.-2032.gadam ietvaros iecerētie pasākumi mežkopībā.

1. **Pārskats par ZM sagatavoto Latvijas Pesticīdu rīcības plānu un pēdējo apspriedi,** VKP vēstules projekta apspriešana.*(Ilze Mežniece, Latvijas Permakultūras biedrība)*

**Citi jautājumi**

* **Nākamā sēde**

**Sēdē piedalās:**

Juris Jātnieks, Teiču dabas fonds

Valters Kinna, Zaļā brīvība

Laura Dzelzkalēja, Zero Waste Latvija

Ilze Mežniece, Latvijas Permakultūras biedrība

Līga Brūniņa, Baltijas krasti

Jānis Rudzītis, RigaZOO Fonds fonds

Jānis Rozītis, Pasaules dabas fonds

Valts Vilnītis, Latvijas Vides pārvaldības asociācija

Liene Brizga Kalniņa, Latvijas Dabas fonds

**Uzaicinātie:**

Normunds Strūve, Zemkopības ministrija

**VARAM pārstāvji:**

Diāna Saulīte,Dabas aizsardzības departaments

Zane Brice, Dabas aizsardzības departaments

Dagnija Daudzvārde, Dabas aizsardzības departaments

Ilze Opermane,Dabas aizsardzības departaments

Mārtiņš Turks, Telpiskās plānošanas un zemes pārvaldības departaments

Dace Briška, Dabas aizsardzības departaments

Juris Jātnieks informēja, ka VKP ir piedalījusies vairākās Saeimas sēdēs, ka arī sniegusi atzinumu par KEM sagatavoto informatīvo ziņojumu par 2025. gada 28.-29. aprīļa neformālajā Vides ministru padomes sanāksmē izskatāmajiem jautājumiem. Iebildumi bija saistīti ar lauksaimniecības sektoru. Ir saņemta arī KEM atbilde uz šo sniegto viedokli. Notikusi komunikācija ar KEM valsts sekretāri Līgu Kurevsku par jau iepriekš rosināto jautājumu par VVD un EVA apvienošanu. Tomēr šī jautājuma pārrunāšana VKP būtu vēl jānogaida.

**1**.**Aktualitātes un plānošanas dokumenti mežu politikas jomā**

Normunds Strūve informēja, ka tiek izstrādātas Mežu un saistīto nozaru attīstības pamatnostādnes 2026.-2032. gadam, izstrādes procesā balstoties uz līdzšinējām pamatnostādnēm, tieši struktūras ziņā. Izstrādes formātu uzliek MK noteikumi Par politikas plānošanas dokumentu izstrādi. Vērtējot līdzšinējos mērķus, tie ir joprojām aktuāli. Un, kas arī attiecīgi tiek plānots saglabāt.

Viens no tiek ilgtspējīga mežu apsaimniekošana, tad arī par koksnes produkciju, par augstu pievienoto vērtību un konkurētspēju., kā arī viennozīmīgi svarīga ir izglītības un zinātniskais potenciāls, cilvēka prasmju līmenis.

Attiecībā uz starptautisko kontekstu, nozīmīgs noteikti ir globālais mežu ekosistēmu ietekmē; klimata pārmaiņas, bioloģiskās daudzveidības samazināšanās, vides piesārņojums utt. Pamatnostādņu uzdevums ir risināt tos krīžu aspektus, kuri izpaužas un risināmi nacionālā līmenī. Pamatnostādnēs ņems vērā, ka pieaug pieprasījums pēc atjaunojamā resursa un bioekonomikas pamata – koksnes. Pamatnostādnēs balstīsies uz ilgtermiņa ietekmi. Pieprasījums pēc koksnes tikai pieaugs. Eiropas līmenī par ilgtspējīgu meža apsaimniekošanu notiek diezgan daudz diskusiju un vairāki procesi šo ietekmē. Termins “ilgtspējība “ tiek pieminēts daudzās vietās. Ja runājam par meža biomasu arī daudz kur piemin ES regulējums.

Vēl viena tendence Eiropā notiek diskusijas par Meža monitoringa regulu, kurs uzsvars uz attālās izpētes datiem. Būs jauni dati un vērtējumi, kas notiek Latvijā. Ja runājam par mums pieejamiem resursiem, tad vienmēr sadures vieta ir aizsargājamās teritorijas, biotopu aizsardzībā, notiek diskusijas par šo mērķi 10% vai 20%, vai pat 30% aizsardzība no visas sauszemes teritorijas. Sadures vieta pieaugušie meži, kas ir pēc saimnieciskā viedokļa kā iegūt koksni, bet no biotopu viedokļa atkal nolikt šo aizsargājamās teritorijās.

Meža nozarei ir būtiska loma labklājības vairošanai reģionos. Bioloģiskās daudzveidības sakarā notiek aktīvas diskusijas, par papildus ciršanas apjomiem. Meža īpašnieki saimnieciskajos mežos ir veikuši nozīmīgus ieguldījumus bioloģiskās daudzveidības uzturēšanā par ko liecina dabas skaitīšanā un inventarizācijā konstatēto biotopu un sugu atradņu daudzums. Attiecībā uz klimata pārmaiņām tā mazināšanai būtiskākais ir kāpināt oglekļa uzkrājumu gadā vai palielināt uzkrājumu koksnes produktos.

Pamatnostādņu projekta ir sagatavots un atrodas ZM iekšējā saskaņošanā, 11.jūnija Meža konsultatīvajā padomē tiks ziņots par pamatnostādnēm. Sākts pamatnostādņu IVN process atbilstoši MK noteikumu Nr.157 prasībām, informēts VPVB, saņemtas rekomendācijas.

Juris Jātnieks norādīja, ka atceroties Saeimas komisijas sēdi, un tika minēts par minerālu mēslošanu mežā, diemžēl pilnībā izmaina visu ekoloģiju un tur vajadzētu domāt kā no tā izvairīties.

Jānis Rozītis pateicās par prezentāciju, kas iezīmē karkasu, bet svarīgs jau ir pats šī dokumenta saturiskais piepildījums.

Jautājums attiecībā uz biomasu un biomasas ilgtspējību sasienot kopā ar ZIZZIM, vai pamatnostādnēs Jūs saskatāt pēc būtības piecgadē šo iespēju risināt, lai neradītu konfliktus par ilgtspējīgas biomasas ražošanas iespējamību pret ZIZZIM mērķu neizpildi?

Valters Kinna norādīja, ka šis pamatnostādņu izstrādes process ir sens, kādu brīdi meža nozare ir iztikusi bez šāda dokumenta un tam ir bijušas savas sekas. Tas radījis arī diezgan daudz dažādas problēmas. Prezentācija uzsvērtas daudz dažādas aktualitātes, svarīgākais jautājums ir tieši par sabiedrības iesaisti. Ir ieskicēts laika grafiks, bet tāda iesaiste reāli nav bijusi. Cik ilgs būs šis apspriešanas laiks un kad plānots dokumentu pabeigt?

Normunds Strūve norādīja, ka līdz šim ZM nekur ārpus iestādes nav prezentējusi pamatnostādņu dokumentu, tādēļ pirmais lielais pasākums būs 11.jūnijā Meža konsultatīvās padomes formātā. Attiecībā uz emisijām meža zemēs, diemžēl fakti tādi kādi ir. Vienīgais meža sektors emisijās, tad organiskās augsnes dod 1,5 miljoni konstantas emisijas, ja arī nerēķinot to, kas notiek virs zemes.

Šogad apstiprinājām mežu ciršanas apjomu nākamajiem 5 gadiem, tas jau ir samazināts par 10%, kas izriet no vecumstruktūras. Un attiecībā par sanitārajām cirtēm Meža likumā noteikts slieksnis, ja tas sasniegts tad ar tālāko pieprasījumu jāvirzās caur MK. Neesam vienīgā valsts Eiropā, kam ZIZZIM sektorā ir pasliktināšanās.

Attiecībā uz biomasas izmantošanu, esam vairāk vērsti ja radam šos priekšnosacījumus investīcijām, kas, piemēram domā pārstrādāt koksni šeit. Tas risinājums koksni izmantot produktu ražošanai nevis kā kurināmo. No tāda ražošanas viedokļa skatoties ķīmisko pārstrādi var īstenot ne tikai bērzam, bet arī baltalksnim.

Juris Jātnieks norādīja, ka pie klimata pasākumiem bija melnalkšņu audzēšana un vajadzētu sasaistīt ar klimata mērķu sasniegšanu un gādāt atbalstu no stratēģiskā mērķa mehānismiem un KLP. Attiecībā uz ekoloģiskajiem kokiem minēts, ka meža īpašnieki devuši ļoti lielu ieguldījumu to saglabāšanā. Iespējams būtu jāmaina metodika vai kritēriji kā šos ekoloģiskos kokus izvēlās un izrauga. Vajag parūpēties, lai skaitļi nav tikai formāli.

Normunds Strūve informēja, ka attiecībā par Latvijas kopējās lauksaimniecības politikas stratēģiskā plāna 2028.-2032.gadam tad vēl līdz precīzajiem pasākumiem KLP ietvarā vēl nav nonākuši. Pārsvarā notiek diskusijas vairāk par lauksaimniecības jautājumiem, līdzīgi kā par pamatnostādnēm runājam. Fokuss uz pasākumiem, kas ir Klimata un enerģētikas plānā.

**2.** **Pārskats** **par ZM sagatavoto Latvijas Pesticīdu rīcības plānu un pēdējo apspriedi**.

Ilze Mežniece informēja, ka par ZM sagatavoto Latvijas Pesticīdu rīcības plānu Latvijas Biškopības biedrība un Latvijas Permakultūras biedrība ir sagatavojusi priekšlikumus vai norāda uz diviem galvenajiem trūkumiem:

1. Rīcības plāns šobrīd ir sadrumstalots un nepārskatāms, tajā iztrūkst loģiskas secības un nav saprotams;
2. Rīcības plāna izstrāde, ieviešana un uzraudzība tiek uzticēta vienai iestādei, kuras kompetences nespēj plānā aptvert visas iekļautās jomas.

Plānā paredzēto pasākumu kopums ir vēl mazāk vērsts pesticīdu radīto risku un atkarības no pesticīdiem mazināšanai. Plāna risinājumu uzlabošanai VKP jau iesūtīja Zemkopības ministrijai iebildumus 2020.gadā. Neskatoties uz pieaugošo aktualitāti, VKP ekspertu iebildumi netika ņemti vērā iepriekšējā plāna apstiprināšanā un līdz šim nav ņemti vērā izstrādājot jauno Plānu.

Ņemot vērā augšminēto, plānots sagatavot un nosūtīt vēstuli ar aicinājumu izveidot Plāna Uzraudzības padomi (konsultatīvu institūciju), kuras mērķis būtu uzraudzīt “Latvijas rīcības plāna augu aizsardzības līdzekļu ilgtspējīgai izmantošanai” izstrādi, aktualizāciju un īstenošanu, sniegt viedokli par augu aizsardzības līdzekļu lietošanas ietekmi uz cilvēka veselību un vidi, kā arī konsultēt atbildīgās institūcijas par plāna pasākumu pilnveidošanu.

**Nākamā VKP sēde – 18.jūnijs (plānota izbraukuma sēde)**

Sēdi vada Juris Jātnieks

Sēdi protokolē Ilze Trušinska